Akademikernes Fellesorganisasjon
Store norske leksikon,Samfunn,Arbeid og velferd,Arbeidsliv,Arbeidslivsorganisasjoner
Akademikernes Fellesorganisasjon (AF) var en tidligere hovedorganisasjon av yrkesorganisasjoner/fagforeninger for arbeidstakere med høyere utdannelse. Organisasjonen ble stiftet i 1974 og oppløst 30. juni 2001.
Akademikernes Fellesorganisasjon (AF) samlet opprinnelig dem som tidligere var organisert i Embetsmennenes Landsforbund og Norges Akademikersamband. AF omfattet ansatte i så vel offentlig som privat virksomhet, samt frie yrkesutøvere.Den norske lægeforening meldte seg ut av AF i 1996, og stod sentralt i etableringen av den nye hovedorganisasjonen Akademikerne (stiftet i 1997). På dette tidspunktet hadde AF 18 tilsluttede forbund med 116 600 medlemmer, men i 1998 fulgte en rekke andre medlemsorganisasjoner med til Akademikerne.Et forsøk på sammenslåing mellom AF med de gjenværende medlemsorganisasjoner og Yrkesorganisasjonenes Sentralforbund (YS) i 1999 førte ikke frem. Noen av de gjenværende organisasjoner i AF etablerte i 2001 en ny hovedorganisasjon, Utdanningsgruppenes Hovedorganisasjon (UHO), som i 2005 ble reorganisert som Unio. Les mer i Store norske leksikon hovedorganisasjon Litteratur Bergh, Trond & Yngve Nilsen: Et akademisk fellesskap : Akademikernes fellesorganisasjon 1975-2001, 2004, isbn 82-419-0348-0, Finn boken